cyanic-selkie/wikianc huggingface dataset:
Μοσχοχώρι Φθιώτιδας
Γεωγραφικά στοιχεία
Το Μοσχοχώρι βρίσκεται στην κοιλάδα του Σπερχειού ποταμού σε απόσταση 9 χλμ. νότια από τη Λαμία. Γειτονεύει δυτικά με το Νέο Κρίκελλο, νότια με την Ηράκλεια και βορειοανατολικά με την Ανθήλη. Στα βόρεια και ανατολικά του χωριού περνάει ο Σπερχειός, ανατολικά ο Αυτοκινητόδρομος 1 και νότια ο χείμαρρος Ξεριάς. Η περιοχή στην οποία βρίσκεται το χωριό είναι φημισμένη, από τα πανάρχαια χρόνια, για τις πηγές και την ποιότητα των υδάτινων αποθεμάτων της. Σύμφωνα με την μυθολογία, στα γάργαρα νερά των πηγών έσβηναν την δίψα τους ο Ηρακλής και η Ιόλη.
Ονομασία - τοπωνύμια
Σύμφωνα με μια εκδοχή το Μοσχοχώρι πήρε την ονομασία του από τον βασιλιά Μόσχιο ή Μόσχο, που βασίλευε σε αυτήν την περιοχή. Μια δεύτερη εκδοχή αναφέρει πως κάποτε η περιοχή που βρίσκεται το χωριό υπήρχαν μόνο χωράφια και εκεί φυόταν μόνο του ένα λουλούδι, το μοσχοβούλι. Στην περιοχή από το 1965 και μετά υπάρχουν τα παρακάτω τοπωνύμια:
Ιστορικά στοιχεία
Μέχρι το 1960 η ευθεία Λαμία - Ηράκλεια (14 χλμ.) ήταν η μεγαλύτερη ευθεία της Ελλάδας και το Μοσχοχώρι ήταν, για πολλούς ταξιδιώτες στάση. Επίσης, την περίοδο της Κατοχής, το Μοσχοχώρι αποτελούσε στρατηγείο των Γερμανών, το οποίο βρισκόταν στην περιοχή του Δημοτικού Σχολείου και εκεί που σήμερα βρίσκεται το mini market του χωριού ήταν αποθήκη πυρομαχικών των Γερμανών. Οι Γερμανοί έκαναν μπάνιο στο Μαυρονέρι και μάλιστα αρρώστησαν και πολλοί πέθαναν από πνευμονία. Το Μαυρονέρι τότε ήταν μεγάλο ποτάμι και ήταν τόσο παγωμένο που έλεγαν είχε χρώμα μαύρο. Μέσα στο Μαυρονέρι ζούσαν 2 είδη ψαριών α) οι μουστάκηδες που ήταν φαγώσιμα και ονομάστηκαν έτσι επειδή είχαν μουστάκι β) τα μπαμπακόψαρα που είχαν αγκάθια. Περιμετρικά του χωριού υπάρχουν πυροβολεία, στα χωράφια, των εθνοφυλάκων για να φυλάνε το χωριό από τους αντάρτες.
Στην αρχαιότητα η περιοχή αυτή ήταν θάλασσα και είχε λιμάνι τον Ντούνο. Μάλιστα έχουν βρεθεί αρχαία κοχύλια στα χωράφια
Στο Μοσχοχώρι υπάρχουν τρεις εκκλησίες:
α) Αγία Κυριακή, η οποία κτίστηκε το 1870 και χτίστηκε για να πηγαίνουν οι αγρότες που είχαν τα χωράφια τους γύρω από την εκκλησία
β) Άγιος Γεώργιος, η οποία κτίστηκε το 1935 δίπλα από το νεκροταφείο
γ) Αγία Παρασκευή (πρώτη), η οποία κτίστηκε το 1816 και βρισκόταν ακριβώς δίπλα από την σημερινή. Στις 14/12/1977 το βράδυ η εκκλησία κάηκε λόγω βραχυκυκλώματος και των παλιών καλωδίων ή λόγω κάποιου κεριού. Σώθηκε μόνο το ιερό το οποίο βρίσκεται ακόμα δίπλα από την καινούρια Αγία Παρασκευή.
Διοικητικά στοιχεία
Ως οικισμός αναφέρεται από την εποχή της Τουρκοκρατίας και μετά την απελευθέρωση το 1835 να απογράφεται στον τότε δήμο Οιτών (Τράχινος). Το 1864 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας ενώ το 1997 (μέχρι το 2010) με το ΦΕΚ 244Α - 04/12/1997 ορίστηκε έδρα του τότε δήμου Γοργοποτάμου. Σύμφωνα με το πρόγραμμα Καλλικράτης αποτελεί την Τοπική Κοινότητα Μοσχοχωρίου που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 822 κατοίκους, ενώ με αυτή του 2001 είχε 841.
Εξωτερικοί σύνδεσμοι
Κατηγορία:Χωριά του νομού Φθιώτιδας Κατηγορία:Δήμος Λαμιέων
Καλύβια Αγρινίου Αιτωλοακαρνανίας
Για οικισμούς στην Ελλάδα με το ίδιο όνομα δείτε: Καλύβια
Για οικισμό στην Αιτωλοακαρνανία με το ίδιο όνομα δείτε: Καλύβια Αμφιλοχίας
Τα Καλύβια είναι πεδινός οικισμός του δήμου Αγρινίου της Αιτωλοακαρνανίας, σε υψόμετρο 30 μέτρων. Σύμφωνα με την απογραφή του 2011, ο πληθυσμός του ανέρχεται στους 965 κατοίκους.
Γεωγραφία - Ιστορία
Τα Καλύβια βρίσκονται στην δυτική πλευρά της πεδιάδας του Αγρινίου και κοντά στην κοίτη του Αχελώου ποταμού. Απέχουν 10 χλμ. δυτικά της πόλης του Αγρινίου και 36 χλμ. νοτιοδυτικά από το Μεσολόγγι. Η τοπική κοινότητα Καλυβίων έχει συνολική έκταση 33.651 στρεμμάτων πεδινής μορφής από τα οποία τα 22,5 χιλιάδες περίπου στρέμματα αρδεύονται από το αρδευτικό δίκτυο που ελέγχεται από τον Τοπικό Οργανισμό Εγγείων Βελτιώσεων (ΤΟΕΒ) Καλυβίων.
Το νέο χωριό των Καλυβίων δημιουργήθηκε από τους κατοίκους παλαιότερου οικισμού σε τοποθεσία η οποία βρίσκεται περίπου 1 χιλιόμετρο βόρεια-βορειοανατολικά από την θέση του παλιού χωριού και υψομετρικά μεγαλύτερη περίπου κατά 3-4 μέτρα. Η μετακίνηση αυτή έγινε σταδιακά από έτος 1851 μέχρι τα τέλη του 19ου αιώνα, εξαιτίας της ολοκληρωτικής καταστροφής που υπέστη από τα στρατεύματα του Ομέρ Βρυώνη το 1824 όταν  πέρασε από τον αγρινιώτικο κάμπο και από τις επαναλαμβανόμενες πλημμύρες του Αχελώου κατά τα έτη 1851-1853.
Την περίοδο της κατοχής, στις 31 Ιουλίου 1944, οι Γερμανοί εκτέλεσαν ομαδικά 59 πατριώτες στη σιδηροδρομική γραμμή Αγρινίου - Κρυονερίου, που βρίσκεται σε κοντινή απόσταση από τα Καλύβια.
Στο χωριό δραστηριοποιείται ο Σύλλογος Γυναικών Καλυβίων "Δήμητρα" και από το 1971 ο αθλητικός σύλλογος ΠΑΟΚ Καλυβίων.
Ονομασία - Διοικητικά
Το όνομά Καλύβια προέρχεται από τη λέξη "καλύβη-βα" που ετυμολογείται ως «ταπεινός, μονώροφος οικίσκος εξ ενός δωματίου και άνευ ξύλινου πατώματος, εστεγασμένος διά χόρτων και κλάδων ή κεράμων - εξοχικόν πρόχειρο παράπηγμα». Επισημαίνεται επίσης ότι οι γεωργοί, που συνηθίζονταν να τους αποκαλούν "καλυβιώτες", κατοικούσαν σε καλαμένιες καλύβες. Ως οικισμός αναφέρεται επίσημα το 1835 στο ΦΕΚ 19Α-07/12/1835 να προσαρτάται στον τότε δήμο Αγρινίου. Σύμφωνα με το πρόγραμμα Καλλικράτης, μαζί με τον Άγιο Γεώργιο και τον Πλάτανο αποτελούν την τοπική κοινότητα Καλυβίων που υπάγεται στη δημοτική ενότητα Αγρινίου του Αγρινίου και σύμφωνα με την απογραφή 2011 ως κοινότητα έχει πληθυσμό 1.376 κατοίκων, ενώ ο οικισμός μετρά 965.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Νίκος Βατόπουλος
Ο Νίκος Βατόπουλος (1960) είναι Έλληνας δημοσιογράφος και συγγραφέας.
Βιογραφικά στοιχεία
Κατοικεί στην Γλυφάδα.
Παραπομπές
Κατηγορία:Έλληνες δημοσιογράφοι Κατηγορία:Έλληνες συγγραφείς
Οστράβα
Η Οστράβα ( Τσέχικα: Ostrava,, γερμανικά: Ostrau) είναι η τρίτη μεγαλύτερη πόλη στην Τσεχία και το διοικητικό κέντρο του νομού Μοραβίας Σιλεσίας. Βρίσκεται στη συμβολή των ποταμών Οστράβιτσε, Όντερ και Όπαβα. Η ιστορία και η ανάπτυξή της έχουν επηρεαστεί κατά ένα μεγάλο μέρος από την εκμετάλλευση και την περαιτέρω χρήση του υψηλής ποιότητας άνθρακα. Πολλές από τις βαριές επιχειρήσεις βιομηχανίας κλείνουν ή μετασχηματίζονται σήμερα. Στην Οστράβα η εξόρυξη άνθρακα έχει σταματήσει από τις 30 Ιουνίου 1994. Μετά την πτώση του κομμουνισμού (Βελούδινη Επανάσταση) άρχισε μια ταχεία πτώση της βιομηχανίας σιδήρου, χάλυβα, χημικών και άνθρακα κατά την δεκαετία του 1990.
Εξωτερικοί σύνδεσμοι
Κατηγορία:Πόλεις της Τσεχίας
Ουόλτερ Μπέρι
Καριέρα στις ΗΠΑ
Από τα χρόνια των σπουδών του φανέρωσε το μεγάλο ταλέντο του. Αγωνίστηκε στο St. John's University με το οποίο κατέκτησε τους προσωπικούς τίτλους John Wooden Award, East Men's Basketball Player of the Year award, USBWA College Player of the Year, το 1986 σκοράροντας 23 πόντους και κερδίζοντας 11,1 ριμπάουντ μ.ο. Απόκτησε το ψευδώνυμο The Truth (Η αλήθεια) που τον ακολούθησε σε όλη την καριέρα του.
Το καλοκαίρι του 1986 οι Πόρτλαντ Τρέιλ Μπλέιζερς τον απέκτησαν επιλέγοντάς τον στη 14η θέση του ντραφτ. Τη σεζόν 1986-1987 αγωνίστηκε στους Πόρτλαντ Τρέιλ Μπλέιζερς και στους Σαν Αντόνιο Σπερς έχοντας 15,9 πόντους και 4,9 ριμπάουντ μ.ο.
Τη σεζόν 1987-1988 αγωνίστηκε στους Σαν Αντόνιο Σπερς έχοντας 17,4 πόντους και 5,4 ριμπάουντ μ.ο.
Τη σεζόν 1988-1989 αγωνίστηκε στους Νιου Τζέρσεϊ Νετς και στους Χιούστον Ρόκετς έχοντας 8,8 πόντους και 3,9 ριμπάουντ μ.ο.
Αγωνιζόταν στη θέση του πάουερ φόργουορντ και η αγαπημένη του κίνηση ήταν το αριστερό χάι χουκ σουτ που από πολλούς χαρακτηριζόταν ανορθόδοξη αλλά αποτελεσματική μέθοδος σκοραρίσματος.
Καριέρα στην Ευρώπη
Το 1989 μετακόμισε στην Ευρώπη για να αγωνιστεί στη Νάπολι για ένα χρόνο. Ποτέ στην επαγγελματική καριέρα του δε συμπλήρωσε 2 χρονιές αγωνιζόμενος στην ίδια ομάδα και έτσι στη συνέχεια αγωνίστηκε στην Ισπανία στην Ατλέτικο Μαδρίτης.
Για τη σεζόν 1991-1992 ήρθε στην Ελλάδα για να αγωνιστεί με τον Άρη όμως μετά από 10 αγώνες ο Άρης αποδεικνύεται οικονομικά αναξιόπιστος και ο Μπέρι επιστρέφει στην Ιταλία για να αγωνιστεί και πάλι στη Νάπολι.
Την περίοδο 1992-1993 αποκτήθηκε από τον Ολυμπιακό με τον οποίο κατέκτησε το πρωτάθλημα Ελλάδος το οποίο είχε να κερδίσει ο Ολυμπιακός από το 1978. Στην Ευρώπη διακρίθηκε και εκεί βοηθώντας τον Ολυμπιακό να φτάσει μια ανάσα από το πρώτο φάιναλ φορ της ιστορίας του απέναντι στη μετέπειτα πρωταθλήτρια Ευρώπης Λιμόζ από την οποία αποκλείστηκε.
Για τη σεζόν 1993-1994 αγωνίστηκε στον ΠΑΟΚ κατακτώντας το Κύπελλο Κόρατς μέσα στην Τεργέστη με αντίπαλο τη Στεφανέλ ενώ έχασε οριακά το πρωτάθλημα στον τελευταίο αγώνα.
Η χρονιά 1994-1995 τον βρήκε στον Ηρακλή όπου ξεπέρασε τον εαυτό του και κάνοντας εντυπωσιακές εμφανίσεις φέρνει την ομάδα στην τρίτη θέση του πρωταθλήματος και στους 4 του Ευρωπαικού Κυπέλλου. Ο ίδιος αναδείχθηκε πρώτος σκόρερ στο πρωτάθλημα με 29,1 πόντους μέσο όρο.
Την επόμενη χρονιά 1995-1996 ο Ολυμπιακός τον επανένταξε στην ομάδα του και κατέκτησε και πάλι το πρωτάθλημα. Την σεζόν 1996-1997 φόρεσε τη φανέλα του Άρη και την επόμενη σεζόν της Καντού.
Επέστρεψε στην Ελλάδα και τον ΠΑΟΚ για τη χρονιά 1998-1999 με τον οποίο κατέκτησε το Κύπελλο Ελλάδας και ανακηρύχτηκε MVP της διοργάνωσης, καθώς πρώτευσε στους πόντους, στα ριμπάουντ, στα κλεψίματα και στα κοψίματα. Στο πρωτάθλημα, ο ΠΑΟΚ κέρδισε τη συμμετοχή του στην Ευρωλίγκα.
Ο Ουόλτερ Μπέρι είναι ένας από τους σημαντικότερους συντελεστές στην άνοδο που είχε το ελληνικό μπάσκετ τα χρόνια που αγωνιζόταν και ένας από τους πιο μεγάλους καλαθοσφαιριστές για κάθε Ελληνική αλλά και Ευρωπαϊκή ομάδα που αγωνίστηκε.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές Πόρτλαντ Τρέιλ Μπλέιζερς Κατηγορία:Καλαθοσφαιριστές Σαν Αντόνιο Σπερς Κατηγορία:Καλαθοσφαιριστές Νιου Τζέρσεϊ Νετς Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Άρη Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Παλλακανέστρο Καντού Κατηγορία:Καλαθοσφαιριστές Μακεδονικού Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές σλοβενικών συλλόγων Κατηγορία:Καλαθοσφαιριστές βενεζουελάνικων συλλόγων Κατηγορία:Ξένοι καλαθοσφαιριστές στην Ελλάδα
Μπομπόλιουστσι
Το Μπομπόλιουστσι (σερβικά κυριλλικά: Бобољусци) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 57 κατοίκους.
Προ του Πολέμου της Βοσνίας, το χωριό του Μπομπόλιουστσι αποτελούσε μέρος του Δήμου του Ντρβαρ, ο οποίος επίσης ευρίσκεται εντός της Ομοσπονδίας της Βοσνίας και Ερζεγοβίνης, όμως εντός του Καντονιού 10.
Εξωτερικοί Σύνδεσμοι
Κατηγορία:Οικισμοί του Μπίχατς Κατηγορία:Οικισμοί του Μπίχατς με σερβική πληθυσμιακή πλειοψηφία
Σύριγγα (μουσικό όργανο)
thumb|right|230px|Ρουμανικό φλάουτο του Πανός των 25 αυλών Η σύριγγα (αρχ. σύριγξ) είναι αρχαίο πνευστό μουσικό όργανο ιδιαίτερα διαδεδομένο στον ελλαδικό χώρο, το οποίο απαρτίζεται από μια σειρά ανισομηκών σωλήνων, κολλημένων μεταξύ τους με κερί και τοποθετημένων κατά τέτοιο τρόπο ώστε να παράγουν μια πλήρη διατονική κλίμακα. Στις μέρες μας είναι ευρύτερα γνωστό με την ονομασία Παμφλάουτο ή Αυλός του Πανός και είναι δημοφιλές όργανο της μουσικής της ανατολικής Ευρώπης, των Άνδεων (Περού) καθώς και αρκετών ασιατικών χωρών.
Σύμφωνα με την ελληνική μυθολογία η νύμφη Σύριγξ μεταμορφώθηκε σε καλάμι για να αποφύγει τον έρωτα του Πανός. Ο Πάνας μετέτρεψε το καλάμι αυτό σε αυλό, που έγινε το αγαπημένο μουσικό όργανο των βοσκών.
Η σύριγγα του Πανός αποτελείται από καλαμένιους σωλήνες, κολλημένους μεταξύ τους με κερί, που το μήκος τους ελαττώνεται βαθμιαία. Σε αντίθεση με άλλα πνευστά όργανα, οι αυλοί της σύριγγας δεν διαθέτουν οπές, με αποτέλεσμα ο καθένας να παράγει ένα μόνο τονικό ύψος. Ο πιο διαδεδομένος τρόπος παιξίματος περιλαμβάνει την εμφύσηση των αυλών, τεχνική που επιτυγχάνεται εφάπτοντας τα χείλη στο ανοιχτό μέρος του κάθε αυλού, τρόπος που απαντάται και σε άλλα πνευστά μουσικά όργανα ανά τον κόσμο.
Η σύριγγα ανέκαθεν θεωρούνταν σύμβολο του θεού Πάνα και στην αρχαιότητα υπήρξε το κυριότερο μουσικό όργανο των βοσκών. Πολλοί θεωρούν ότι η επτακάλαμη σύριγξ είναι πρόγονος του υδραυλικού οργάνου του Κτησίβιου, την ύδραυλι, η οποία με τη σειρά της θεωρείται πρόγονος του εκκλησιαστικού οργάνου.
Νεότερη εποχή
Η χρήση της εξακολούθησε και στη νεότερη εποχή, ενταγμένη σε ορχήστρες (κυρίως του χορού), ενώ ως λαϊκό όργανο δεν έπαψε ποτέ να συγκαταλέγεται ανάμεσα στα πιο δημοφιλή. Ο Κλωντ Ντεμπυσσύ το 1913 συνέθεσε το έργο Σύριγξ για σόλο φλάουτο, παραπέμποντας στο αρχαίο όργανο, ενώ θεωρείται αναπόσπαστο μέρος της παραδοσιακής μουσικής της Ρουμανίας και άλλων χωρών της ανατολικής Ευρώπης. Στις μέρες μας το πανφλάουτο έγινε εκ νέου προσφιλές μέσα από την ταινία Κάποτε στην Αμερική, τη μουσική της οποίας υπογράφει ο Έννιο Μορρικόνε και ερμηνεύει ο Ρουμάνος Γκεόργκε Ζαμφίρ, ένας από τους σπουδαιότερους σύγχρονους ερμηνευτές του οργάνου.
Δείτε επίσης
Κατηγορία:Αρχαία μουσικά όργανα Κατηγορία:Παραδοσιακά πνευστά μουσικά όργανα Κατηγορία:Μουσικά όργανα Κατηγορία:Αρχαία ελληνική μουσική
Έντβιτζε Φένεκ
Η Έντβιτζε Φένεκ (24 Δεκεμβρίου 1948) είναι Ιταλίδα ηθοποιός, γνωστή για τη συμμετοχή της σε δεκάδες ερωτικές κωμωδίες και μερικά από τα κορυφαία τζιάλι. Μετά από μια επιτυχημένη καριέρα στο σινεμά και ύστερα από την παρακμή του εμπορικού Ιταλικού κινηματογράφου στη δεκαετία του '80 πέρασε στο χώρο της τηλεόρασης συμμετέχοντας σε τηλεοπτικές σειρές και παρουσιάζοντας τηλεοπτικές εκπομπές. Από τη δεκαετία του '90 διατηρεί επίσης δική της εταιρία παραγωγής.
Βιογραφία
Γεννήθηκε στην πόλη Ανάμπα της, τότε υπό Γαλλική κυριαρχία, Αλγερίας από πατέρα Μαλτέζο και Σικελή μητέρα. Φοιτήτρια ιατρικής παρακολουθεί παράλληλα μαθήματα χορού και υποκριτικής και ξεκινά την επαγγελματική της σταδιοδρομία σαν μοντέλο. Η καριέρα στο σινεμά ξεκινά με τη συμμετοχή της σε χαμηλού προϋπολογισμού ταινίες για να περάσει γρήγορα σε πιο αξιόλογες παραγωγές. Από τα τέλη της δεκαετίας του '60 και για το πρώτο μισό της δεκαετίας του '70 πρωταγωνιστεί σε μερικά από τα κορυφαία τζιάλι, είδος που μεσουρανούσε τότε στην Ιταλία, ξεκινώντας παράλληλα μια μακροχρόνια και ιδιαίτερα παραγωγική συνεργασία με το σκηνοθέτη Σέρτζιο Μαρτίνο. Ανάμεσά τους τα φιλμ Lo strano vizio della signora Wardh (1971) και Il tuo vizio è una stanza chiusa e solo io ne ho la chiave (1972) που τη χρίζουν βασίλισσα του είδους. Το 1972 δοκιμάζει το ταλέντο της στο καλτ πλέον φιλμ Quel gran pezzo dell'Ubalda tutta nuda e tutta calda του Μαριάνο Λαουρέντι, ταινία του ονομαζόμενου είδους "ντεκαμερότικο" (ερωτικές-κωμικές ιστορίες βασισμένες σε μεσαιωνικούς θρύλους). Η κωμωδία και το ερωτικό στοιχείο είναι για την επόμενη δεκαετία οι βασικοί άξονες των ταινιών της. Συμμετέχει σε δεκάδες ερωτικές κωμωδίες παίζοντας την σέξι καθηγήτρια, αστυνομικίνα, στρατιωτικό ή νοσοκόμα.
Η πρώτη πλήρως γυμνή εμφάνιση της στη μεγάλη οθόνη γίνεται το 1976 στην ταινία La pretora του μεγάλου Λούτσιο Φούλτσι. Η σαγηνευτική και προκλητική συμπεριφορά της αναμειγμένη με μικρές δόσεις αφέλειας και οι πλούσιες καμπύλες της που κατέγραφαν και τόνιζαν με κάθε ευκαιρία όλοι οι σκηνοθέτες, την κάνουν σύμβολο του σεξ, αγαπημένη των ανδρών και την εμπορικότερη ίσως γυναίκα ηθοποιό της εποχής της. Η δημοφιλία της παραμένει ακόμα και σήμερα, δύο και πλέον δεκαετίες μετά τον τελευταίο πρωταγωνιστικό της ρόλο, σε υψηλότατα επίπεδα χάρη στην αδιάλειπτη προβολή των ταινιών της αλλά και την αναγνώριση από διάσημες φιγούρες του κινηματογράφου όπως ο Κουέντιν Ταραντίνο (έχει μιλήσει κολακευτικά για την ηθοποιό πολλές φορές σε συνεντεύξεις, της απεύθυνε δημόσια πρόσκληση -που αποδέχτηκε- για μια γκεστ εμφάνιση στο φιλμ Hostel : Part II και απέτισε φόρο τιμής ονομάζοντας έναν από τους ήρωες της ταινίας Άδωξοι Μπάσταρδη Εντ Φένεκ).
Εξωτερικοί σύνδεσμοι
Κατηγορία:Ιταλίδες ηθοποιοί κινηματογράφου Κατηγορία:Ιταλοί παραγωγοί ταινιών Κατηγορία:Γαλλίδες ηθοποιοί κινηματογράφου
Λάουρα Τσιντσίγια
Η Λάουρα Τσιντσίγια (Laura Chinchilla Miranda, 28 Μαρτίου 1959-) είναι πολιτικός από την Κόστα Ρίκα, η οποία χρημάτισε πρόεδρος της χώρας από το 2010 ως το 2014. Είναι η πρώτη γυναίκα που εξελέγη πρόεδρος στην ιστορία της χώρας της. Ήταν επίσης μία από τους δύο αντιπροέδρους του προέδρου Όσκαρ Άριας και χρημάτισε υπουργός δικαιοσύνης. Ανήκει στο Κόμμα Εθνικής Απελευθέρωσης (Partido Liberación Nacional, αρκτικόλεξο: PLN)
Πολιτική καριέρα
Η Τσιντσίγια εργάστηκε ως σύμβουλος σε μη κυβερνητικές οργανώσεις στην Λατινική Αμερική και στην Αφρική. Ανέλαβε υφυπουργός δημόσιας τάξης στην κυβέρνηση του Χοσέ Μαρία Φιγκέρες (1994–96) και μετέπειτα υπουργός στο ίδιο χαρτοφυλάκιο (1996–1998). Από το 2002 ως τοo 2006 ήταν μέλος της Εθνοσυνέλευσης στην εκλογική περιφέρεια του Σαν Χοσέ.
Το 2006 ανέλαβε για δεύτερη φορά πρόεδρος της χώρας ο Όσκαρ Άριας και διόρισε την Τσιντσίγια αντιπρόεδρο. Η τελευταία παραιτήθηκε από την αντιπροεδρία το 2008 ούτως ώστε να προλειάνει το έδαφος για τις προεδρικές εκλογές του 2010. Στις 7 Ιουνίου του 2009 κέρδισε το χρίσμα για την υποψηφιότητα του κυβερνώντος κόμματος για το ύπατο αξίωμα.
Στις γενικές εκλογές που διενεργήθηκαν στις 7 Φεβρουαρίου του 2010 κατήλθε υποψήφια με το PLN και αναδείχθηκε νικήτρια από τον πρώτο γύρο, με ποσοστό 46,76% των ψήφων. Η ορκωμοσία της έγινε στις 8 Μαΐου 2010.
Πολιτικές θέσεις
Το κόμμα της Τσιντσίγια είναι μέλος της Σοσιαλιστικής Διεθνούς, με σκοπό την προώθηση μιας "προοδευτικής πολιτικής". Η πολιτικός τάχθηκε κατά της νομιμοποίησης των αμβλώσεων και επίσης εναντίον της αναγνώρισης των ενώσεων μεταξύ ατόμων του ιδίου φύλου. Η συμμετοχή της σε πορεία που ήταν εναντίον των προαναφερομένων, προκάλεσε σχόλια και πολλοί την κατηγόρησαν για ομοφοβία. Η Τσιντσίγια επίσης είναι σθεναρά αντίθετη στο διαχωρισμό της εκκλησίας από το Κράτος με τροποποίηση του Συντάγματος στη χώρα της. Με βάση το σημερινό Σύνταγμα, ορίζεται ότι η χώρα αποτελεί Ρωμαιοκαθολικό κράτος. Ο Όσκαρ Άριας είχε αντίθετα υποστηρίξει το διαχωρισμό της Πολιτείας από την Εκκλησία.
Εξωτερικοί σύνδεσμοι
Κατηγορία:Πρόεδροι της Κόστα Ρίκα
Fiat CR.42
Το Fiat CR.42 Falco  (ιταλ. γεράκι) ήταν ένα ιταλικό διπλάνο μαχητικό αεροσκάφος που αναπτύχθηκε στα τέλη της δεκαετίας του 1930 και χρησιμοποιήθηκε από την Ιταλική Βασιλική Αεροπορία (Regia Aeronautica) καθώς και από τις αεροπορίες άλλων ευρωπαϊκών χωρών κατά την διάρκεια του Δευτέρου Παγκοσμίου Πολέμου.
Αν και επρόκειτο για ένα από τα πιο προηγμένα διπλάνα, το CR.42 ήταν ξεπερασμένο τεχνολογικά όταν η Ιταλία μπήκε στον πόλεμο τον Ιούνιο του 1940. Το αεροσκάφος αναπτύχθηκε λίγα χρόνια πριν το ξέσπασμα του πολέμου, όταν οι αεροπορίες όλων των μεγάλων δυνάμεων εξοπλίζονταν με μονοπλάνα μαχητικά ολομεταλικής κατασκευής, όπως το βρετανικό Supermarine Spitfire και το γερμανικό Messerschmitt Bf 109, που υπερείχαν σε οπλισμό και επιδόσεις σε σχέση με τα διπλάνα. Παρά τις αδυναμίες του, το CR.42 αποτέλεσε μαζί με τα πιο σύγχρονα Macchi MC.200 και MC.202 τον κορμό της δύναμης μαχητικών της Regia Aeronautica σε όλη την διάρκεια του πολέμου. Στα πρώτα στάδια της σύρραξης, το Falco αντιμετώπισε κυρίως αεροσκάφη παλαιότερης σχεδίασης, όπως το Gloster Gladiator, με ικανοποιητικά αποτελέσματα. Σταδιακά οι Σύμμαχοι ενέταξαν σε υπηρεσία σύγχρονους τύπους και το Fiat χρησιμοποιήθηκε περισσότερο σαν μαχητικό-βομβαρδιστικό/υποστηρίξεως. Το αεροσκάφος εξήχθη σε άλλες χώρες, μεταξύ των οποίων η Σουηδία και η Ουγγαρία. Τα ουγγρικά CR.42 γνώρισαν σημαντική δράση στο Ανατολικό Μέτωπο.
Εξωτερικοί σύνδεσμοι
CR.42 Κατηγορία:Αεροσκάφη του Β' Παγκοσμίου Πολέμου Κατηγορία:Μαχητικά αεροσκάφη Κατηγορία:Εμβολοκινητήρια στρατιωτικά αεροσκάφη
Ανθυπολοχαγός
Ο Ανθυπολοχαγός (Ανθλγός, ή Ανθυπίλαρχος, Ανθλχος, για τα Τεθωρακισμένα και παλαιότερα το ιππικό) είναι στρατιωτικός βαθμός Αξιωματικού (OF-1), που αντιστοιχεί στον χαμηλότερο βαθμό κατώτερου Αξιωματικού στον Ελληνικό Στρατό. Οι αντίστοιχοι βαθμοί στο Πολεμικό Ναυτικό και στο Λιμενικό είναι ο Σημαιοφόρος, στην Πολεμική Αεροπορία ο Ανθυποσμηναγός, στην Ελληνική Αστυνομία ο Υπαστυνόμος Β΄, και στην Πυροσβεστική ο Ανθυποπυραγός.
Οι απόφοιτοι των Στρατιωτικών Σχολών Σ.Σ.Ε και Σ.Μ.Υ. ανώτατη και ανώτερη αντιστοίχως στη μεν πρώτη μετά 4 χρόνια φοίτησης στη σχολή στη δε δεύτερη 17 χρόνια αργότερα αφού αποφοιτήσουν από αυτή, (πλην της Τάξεως 2005 η οποία θα προαχθεί μαζί με την Τάξη 2006) ονομάζονται ανθυπολοχαγοί οι προαναφερθείσες κατηγορίες αφορούν τους μόνιμους Έλληνες Αξιωματικούς. Επίσης, (έφεδροι) ανθυπολοχαγοί ονομάζονται και οι απόφοιτοι των ΣΕΑ (Σχολών Εφέδρων Αξιωματικών), διάρκειας 4 μηνών, που εκπαιδεύονται στην στρατιωτική τακτική και στην ηγεσία κατά τη διάρκεια της θητείας τους. Όταν υπηρετούν ονομάζονται Δόκιμοι Έφεδροι Αξιωματικοί (ΔΕΑ) και παίρνουν το βαθμό του Έφεδρου Ανθυπολοχαγού 1,5 μήνα πριν την απόλυσή τους.
Στους αγγλόφωνους στρατούς ο αντίστοιχος βαθμός καλείται 2nd Lieutenant (Second Lieutenant).
Διακριτικό
Το διακριτικό του Ανθυπολοχαγού είναι ένα ασημένιο αστέρι σε κάθε επωμίδα της Στολής υπ' αριθμ. 1, 2, 3, 3α, 4, 5, 6, 7, 8, 8β, 8γ, ή ένα αστέρι στο αριστερό πέτο της στολής υπ' αριθμ. 9 και οπλόσημο στο δεξί.
Δείτε επίσης
Κατηγορία:Στρατιωτικοί βαθμοί
The Essex Green
Οι Essex Green είναι ένα φολκ ροκ συγκρότημα από το Μπρούκλιν της Νέας Υόρκης. Το συγκρότημα αποτελείται κυρίως από τους Τζεφ Μπάρον, Σάσα Μπελ και Κρις Ζίτερ, και ειδικεύεται σε έναν κλασικό ήχο, με έμπνευση από την ποπ και φολκ των δεκαετιών 1960 και 1970, συνεχίζοντας την παράδοση συγκροτημάτων όπως οι Fairport Convention και The Left Banke.
Ιστορία
Το συγκρότημα σχηματίστηκε από τις στάχτες ενός συγκροτήματος από το Μπέρλινγκτον του Βερμόντ, τους Guppyboy, όταν τα μέλη Μπάρον, Μπελ, Ζίτερ και Μάικλ Μπάρετ μετακόμισαν στο Μπρούκλιν. Οι Essex Green σχηματίστηκαν το 1997, με την προσθήκη του ντράμερ Τιμ Μπαρνς, και άρχισαν να δίνουν συναυλίες στην περιοχή της Νέας Υόρκης. Κυκλοφόρησαν ένα single 7 '' σε συνεργασία με τους Sixth Great Lake το 1999. Την ίδια χρονιά, υπέγραψαν με την Kindercore Records, και κυκλοφόρησαν το πρώτο άλμπουμ τους, Everything Is Green. Το 2003 υπέγραψαν με την Merge Records και κυκλοφόρησαν το δεύτερο άλμπουμ τους The Long Goodbye. Έπειτα από μια παγκόσμια περιοδεία, επέστρεψαν στο στούντιο το φθινόπωρο του 2005 για την ηχογράφηση του τρίτου τους άλμπουμ, το οποίο κυκλοφόρησε το Μάρτιο του 2006.
Εξωτερικοί σύνδεσμοι
Κατηγορία:Αμερικανικά indie rock συγκροτήματα
Γιώργος Τσαλμπούρης
Ο Γιώργος Τσαλμπούρης (Βέροια, 22 Ιουνίου 1996) είναι Έλληνας επαγγελματίας καλαθοσφαιριστής. Με ύψος 2,18 μέτρα αγωνίζεται ως πάουερ φόργουορντ / σέντερ στην ισπανική Μπιλμπάο.
Πρώιμη σταδιοδρομία
Ο Τσαλμπούρης, στα πρώτα του βήματα, αγωνίστηκε για τον Πιερικό Αρχέλαο στη Β΄ Εθνική, στο 3ο επίπεδο του ελληνικού συστήματος καλαθοσφαίρισης, κατά την περίοδο 2013-14.
Κολεγιακή σταδιοδρομία
Την περίοδο 2014-15, ο Τσαλμπούρης έπαιξε για τους Iowa State Cyclones. Ήταν ο έβδομος παίκτης με ύψος πάνω από 2,13 στην ιστορία του πανεπιστημίου. Έπαιξε σε 8 παιχνίδια και είχε μέσο όρο 1,4 πόντους, 0,8 ριμπάουντ, 0,3 ασίστ και 0,1 κλεψίματα ανά παιχνίδι, σε 4,4 λεπτά ανά παιχνίδι. Τον Αύγουστο του 2015, αφού έπαιξε μία χρονιά με τους Cyclones, εγκατέλειψε το σχολείο και επέστρεψε στην Ελλάδα για να παίξει επαγγελματικά.
Σταδιοδρομία
Τον Αύγουστο του 2015, υπέγραψε πενταετές συμβόλαιο με την ΑΕΚ. Έγινε αυτόματα πρόωρο ντράφτ 2 χρόνια νωρίτερα, λόγω του ότι έπαιξε ένα χρόνο επαγγελματικής καλαθοσφαίρισης, αμέσως μετά από ένα χρόνο κολεγιακής καλαθοσφαίρισης στη NCAA Division I, καθώς και έχοντας προηγουμένως αγωνιστεί στο πλαίσιο ενός εθνικού πρωταθλήματος καλαθοσφαίρισης, προτού να συμμετάσχει στο κολεγιακό μπάσκετ. Έτσι εισήχθη αυτόματα στο ντράφτ του 2016, αλλά δεν επιλέχθηκε μετά από δύο γύρους.
Το 2017, δανείστηκε από την ΑΕΚ στον Κολοσσό Ρόδου, με τον οποίο έβαζε 4.1 πόντους και 3 ριμπάουντ ανά αγώνα σε 18 παιχνίδια πρωταθλήματος.
Στις 17 Φεβρουαρίου 2019, κέρδισε με την ΑΕΚ το Διηπειρωτικό Κύπελλο 2019. Τη σεζόν 2018-19 έπαιξε σε 21 παιχνίδια πρωταθλήματος με την ΑΕΚ, μετρώντας 3.8 πόντους και 1.8 ριμπάουντ σε 10 λεπτά ανά αγώνα, σουτάροντας με 69% στα δίποντα και με 35% στα τρίποντα.
Τον Σεπτέμβριο του 2020, ανακοινώθηκε από τον Π.Α.Ο.Κ, με συμβόλαιο ενός έτους. Την σεζόν 2020-21 αγωνίστηκε σε 18 παιχνίδια πρωταθλήματος και είχε μέσο όρο 5,67 πόντους και 1,78 ριμπάουντ με 48,15% στα δίποντα, 37,84% στα τρίποντα και 61,54% στις βολές σε σχεδόν 15 λεπτά συμμετοχής.
Στις 22 Αυγούστου 2021, υπέγραψε συμβόλαιο συνεργασίας με τον Απόλλωνα Πατρών. Τη σεζόν 2021-22, έκανε την καλύτερη σεζόν της καριέρας του με τον Απόλλωνα Πάτρας στο Πρωτάθλημα Ελλάδας μετρώντας 14,9 πόντους, 5,6 ριμπάουντ, 1,1 ασίστ, 0,7 μπλοκ και 0,5 κλεψίματα. Εκείνη τη χρονιά, ήταν ο πρώτος έλληνας σκόρερ του ελληνικού πρωταθλήματος καλαθοσφαίρισης.
Στις 22 Σεπτεμβρίου 2022, συμφώνησε με την Ρεάλ Μπέτις για την αγωνιστική σεζόν 2022-23. Στις 17 Φεβρουαρίου 2023, αποτέλεσε παρελθόν για την ισπανική ομάδα. Σε 14 αγώνες στο Πρωτάθλημα Ισπανίας είχε 8.8 πόντους με 40% έξω από 6.75 μέτρα και 2.9 ριμπάουντ σε περίπου 19 λεπτά μέσο όρο συμμετοχής.
Στις 25 Φεβρουαρίου 2023, υπέγραψε ως το φινάλε της σεζόν 2022-23 με την ισπανική Μπιλμπάο. Μέχρι το τέλος της σεζόν είχε 12.3 πόντους και 4.3 ριμπάουντ στο BCL και 6.6 πόντους, 2.9 ριμπάουντ στην ACB. Στις 10 Ιουλίου 2023, ανανέωσε με την ομάδα για ένα ακόμα χρόνο.
Εθνική Ελλάδας
Ο Τσαλμπούρης ήταν μέλος των μικρών εθνικών ομάδων της Ελλάδας. Με τις μικρές εθνικές ομάδες της Ελλάδας, έπαιξε στα ακόλουθα τουρνουά: στο Ευρωπαϊκό Πρωτάθλημα U16 του 2012, στο Ευρωπαϊκό Πρωτάθλημα U18 του 2014, στο Παγκόσμιο Πρωτάθλημα U19 του 2015, στο Ευρωπαϊκό Πρωτάθλημα U20 του 2015 και στο Ευρωπαϊκό Πρωτάθλημα U20 Β Κατηγορία του 2016, όπου κέρδισε ένα χάλκινο μετάλλιο.
Έγινε μέλος της Εθνικής Ελλάδας το 2017.
Α.Ε.Κ.
Real Betis
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Β΄ Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Ρεάλ Μπέτις Μπαλονθέτο
Σφαγή του Πληγωμένου Γονάτου
Η Σφαγή του Πληγωμένου Γονάτου συνέβη στις 29 Δεκεμβρίου 1890, κοντά στο Ρυάκι του Πληγωμένου Γονάτου (Λακότα: Čhaŋkpé Ópi Wakpála) στο στρατόπεδο Pine Ridge στην αμερικανική πολιτεία Νότια Ντακότα, ανάμεσα στη φυλή των Ινδιάνων Σιου και το 7ο σύνταγμα ιππικού των Ηνωμένων Πολιτειών, με την εντολή του ταγματάρχη Σάμιουελ Γουίτσαϊντ και στρατηγό τον Νέλσον Α. Μάιλς.
Αίτια
Οι Σιού άρχισαν να υποστηρίζουν όλο και περισσότερο τη θρησκεία του χορού των φαντασμάτων, αισθανόμενοι ότι με αυτό τον τρόπο θα επαναφέρονταν οι πρόγονοί τους που σκοτώθηκαν από τους λευκούς. Ο στρατηγός Νέλσον Α. Μάιλς ένιωσε απειλή για μια ινδιάνικη εξέγερση και συγκέντρωσε στρατό αποτελούμενο από περισσότερους από 5.000 στρατιώτες, για να περιορίσει τους Ινδιάνους της περιοχής. Στην προσπάθεια να συλλάβουν τον Καθιστό Ταύρο, τον σκότωσαν στις 15 Δεκεμβρίου 1890. Το ιππικό απέτρεψε άλλους 350 ανθρώπους (120 άνδρες και 230 γυναίκες και παιδιά) να διαφύγουν στο Νότο, στον καταυλισμό Pin Ridge.
Ταινίες
Η σφαγή έχει αναφερθεί σε ταινίες συμπεριλαμβανομένων των Thunderheart (1992), Legends of the Fall (1994), The Last Samurai (2003), και Hidalgo (2004). Η σειρά Into the West (2005) περιείχε σκηνές της σφαγής.
Βιβλία
Στο βιβλίο κόμικ Saint of Killers (1996), γραμμένο από τον Γκάρθ Ένις, ο βασικός πρωταγωνιστής γίνεται αντιπρόσωπος Άγγελος του Θανάτου, ξεριζώνοντας ψυχές όταν άντρες σκοτώνουν άλλους άντρες βίαια. Η ιστορία τοποθετείται στη δεκαετία του 1880 και, κοντά στο τέλος του 4ου κεφαλαίου αναφέρεται ότι ο χαρακτήρας, τέσσερα χρόνια αργότερα, καλέστηκε στο Πληγωμένο Γόνατο.
Βιντεοπαιχνίδια
Στο βιντεοπαιχνίδι BioShock Infinite (2013), αρκετοί χαρακτήρες είναι βετεράνοι του Πληγωμένου Γονάτου, όπως ο πρωταγωνιστής Booker DeWitt ο οποίος στοιχειώνεται από τις απάνθρωπες πράξεις του στη σφαγή.
Εξωτερικοί σύνδεσμοι
Κατηγορία:Σιου
Κάθλιν Κένεντι Τάουνσεντ
Η Κάθλιν Κένεντι Τάουνσεντ (Kathleen Hartington Kennedy Townsend, 4 Ιουλίου 1951) είναι Αμερικανίδα πολιτικός, η οποία ήταν αναπληρώτρια κυβερνήτης της πολιτείας του Μέριλαντ.
Το 1994 εξελέγη αναπληρώτρια κυβερνήτης του Μέρυλαντ, θέση στην οποία παρέμεινε μέχρι το 2003 οπότε και έληξε η θητεία της. Το 2002 έθεσε υποψηφιότητα για κυβερνήτης του Μέριλαντ χωρίς όμως επιτυχία. Στις εκλογές του 2008 υποστήριξε την Χίλαρι Κλίντον.
Είναι παντρεμένη με τον Ντέιβιντ Λι Τάουνσεντ και έχει τέσσερα παιδιά.
Κατηγορία:Πολιτικοί των ΗΠΑ Καθλιν Κενεντι Κατηγορία:Μέριλαντ Κατηγορία:Ιρλανδοαμερικανοί
Ιπποκράτης ο Αθηναίος
Ο Ιπποκράτης ο Αθηναίος (περ. 459 π.Χ. – 424 π.Χ.) ήταν αρχαίος Έλληνας στρατηγός του Πελοποννησιακού Πολέμου.
Γεννήθηκε στην Αθήνα και ο πατέρας του ονομαζόταν Αρίφρων. Στον Πελοποννησιακό Πόλεμο, ο Ιπποκράτης και ένας άλλος στρατηγός, ο Δημοσθένης, ξεκίνησαν από την Αθήνα για να καταλάβουν τα μακρά τείχη των Μεγάρων (που συνέδεαν την πόλη με τον λιμένα της). Πέτυχαν τον σκοπό τους μετά από μία σύντομη πολιορκία, αλλά όταν ο Σπαρτιάτης στρατηγός Βρασίδας έφθασε, υποχρεώθηκαν να αποσυρθούν.
Στη συνέχεια αποφασίσθηκε να εκστρατεύσουν στη Βοιωτία σε τρεις παράλληλες κινήσεις. Στον Ιπποκράτη ανατέθηκε η διοίκηση της χερσαίας δυνάμεως που έπρεπε να καταλάβει το Δήλιο. Εκείνος πέτυχε τον στόχο του, αλλά οι άλλοι δύο αρχηγοί απέτυχαν. Μετά από τρεις ημέρες, όταν ο Ιπποκράτης κατάλαβε ότι το σχέδιο απέτυχε, απεφάσισε να υποχωρήσει αφήνοντας δύναμη 300 ανδρών να φυλάσσει το Δήλιο. Ο στρατός των Βοιωτών αντιλήφθηκε την κίνηση και ύστερα από προτροπή του στρατηγού Παγώνδα παρατάχθηκε για μάχη. Αυτή ήταν η Μάχη του Δηλίου (βλ.λ. για περισσότερα), που κατέληξε σε καθαρή ήττα των Αθηναίων, εξαιτίας του ιππικού των Βοιωτών και του πρόωρου θανάτου του Ιπποκράτη λίγο μετά την έναρξη της μάχης. Μετά από πολιορκία 17 ημερών το Δήλιο έπεσε στα χέρια των Βοιωτών, και τότε τα σώματα του Ιπποκράτη και των άλλων νεκρών επιστράφηκαν στους Αθηναίους.
Αναφορές
Ιπποκρατης ο Αθ Κατηγορία:Πρωταγωνιστές του Πελοποννησιακού Πολέμου Κατηγορία:Αρχαίοι Αθηναίοι
Βίντζεφ Λοτζ
Η ΡΤΣ Βίντζεφ Λοτζ (πολωνικά: RTS Widzew Łódź) είναι πολωνικός ποδοσφαιρικός σύλλογος με έδρα το Λοτζ. Ο σύλλογος ιδρύθηκε το 1910. Τα επίσημα χρώματά του είναι το κόκκινο και το λευκό, εξ ου και τα παρατσούκλια Czerwona Armia (Κόκκινος Στρατός) και Czerwono-biało-czerwoni (Κόκκινοι-λευκοί-κόκκινοι).
Ιστορία
Ο σύλλογος ιδρύθηκε το 1910 ως Towarzystwo Miłośników Rozwoju Fizycznego Widzew (, «Εταιρεία Φιλάθλων Φυσικής Ανάπτυξης του Βίντζεφ»).
Μετά τον Α΄ Παγκόσμιο Πόλεμο, ο σύλλογος επαναδραστηριοποιήθηκε το 1922 ως Robotnicze Towarzystwo Sportowe Widzew Łódź (Εργατική Αθλητική Ένωση Βίντζεφ Λοτζ).
Μετά την κατάκτηση του πρωταθλήματος το 1982, 14 χρόνια αργότερα, το 1996, η ομάδα κατάφερε να κερδίσει το Πρωτάθλημα Πολωνίας μετά από μια σεζόν ρεκόρ για άλλη μια φορά. Κατά τη διάρκεια της επιτυχημένης σεζόν του 1996, η Βίντζεφ δέχθηκε μόνο 22 γκολ σε 34 αγώνες. Εκείνη τη σεζόν καμία άλλη ομάδα στο πρωτάθλημα δεν είχε τόσο δυνατή άμυνα. Αλλά και η επίθεση εκείνη τη χρονιά ήταν εξαιρετική σημειώνοντας 84 γκολ και εξασφαλίζοντας συνολικά 88 πόντους. Χάρη στην εξαιρετική εμφάνιση του Βόζνιακ, η ομάδα παρέμεινε αήττητη για όλη τη σεζόν.
Έχει εμφανιστεί σε 117 αγώνες σε ευρωπαϊκά κύπελλα, εκ των οποίων κέρδισε τους 42. Η Βίντζεφ απέκλεισε τη Μάντσεστερ Γιουνάιτεντ από το Κύπελλο ΟΥΕΦΑ 1980-1981, αν και το μεγαλύτερο επίτευγμά τους ήταν όταν έφτασε στον ημιτελικό του Κυπέλλου Πρωταθλητριών Ευρώπης 1982-83, αποκλείοντας στη συνέχεια την 3 φορές νικήτρια Λίβερπουλ στην πορεία.
Πρόσφατη ιστορία
Στην αρχή της σεζόν 2007-2008, η Βίντζεφ αγοράστηκε από έναν από τους πλουσιότερους άνδρες στην Πολωνία – τον Σιλβέστερ Τσάτσεκ (Sylwester Cacek).
Τον Ιανουάριο του 2008, ενώ έπαιζε στην 1 Λίγκα, η Πολωνική Ποδοσφαιρική Ομοσπονδία αποφάσισε ότι η Βίντζεφ Λοτζ έπρεπε να υποβιβαστεί λόγω της εμπλοκής τους σε σκάνδαλο διαφθοράς. Ωστόσο, η ομάδα έγινε πρωταθλήτρια εκείνη τη σεζόν και της επετράπη να παραμείνει στη δεύτερη κατηγορία, η οποία μετονομάστηκε σε Πρώτη Κατηγορία (1 Λίγκα) πριν από την έναρξη της σεζόν 2008-09. Παρά την αφαίρεση έξι βαθμών ως ποινή, η Βίντζεφ κατάφερε να αναδειχθεί ξανά πρωταθλήτρια και τελικά προβιβάστηκε στην Εκστρακλάσα. Συνολικά, η Βίντζεφ έπαιξε 35 σεζόν στο υψηλότερο επίπεδο πριν υποβιβαστεί τη σεζόν 2013–14.
Οι ντόπιοι επιχειρηματίες Μάρτσιν Φέρντζιν (Marcin Ferdzyn) και Γκζέγκος Βαρανέτσκι (Grzegorz Waranecki) αποφάσισαν να δώσουν στην ομάδα ερασιτεχνικό καθεστώς ως μια νέα ένωση με την ονομασία Stowarzyszenie Reaktywacja Tradycji Sportowych Widzew Łódź (Ένωση Επανενεργοποίησης των Αθλητικών Παραδόσεων της Βίντζεφ Λοτζ), που συνένιζε την παράδοση της παλιάς ΡΤΣ Βίντζεφ Λοτζ. Η νέα ένωση εγγράφηκε σε πολωνικό δικαστήριο στις 2 Ιουλίου 2015 και μέσα σε λίγες εβδομάδες από το καλοκαίρι του 2015 κατάφεραν να βρουν τον νέο προπονητή, Βίτολντ Ομπάρεκ (Witold Obarek) και να συγκεντρώσουν ένα νέο ρόστερ, το οποίο ξεκίνησε τη σεζόν 2015-16 στην πέμπτη κατηγορία του πολωνικού ποδοσφαίρου. Στην πρώτη της σεζόν στην 4 Λίγκα, η Βίντζεφ κέρδισε την άνοδο. Τη σεζόν 2016–17, τερμάτισε στην τρίτη θέση στην 3 Λίγκα, πίσω από τους Ντρβέντσα Νόβε Μιάστο Λουμπάφσκιε και ΛΚΣ Λοτζ, αλλά την επόμενη σεζόν πέτυχε την άνοδο στην 2 Λίγκα. Τη σεζόν 2018–19 τερμάτισε στην πέμπτη θέση με 55 βαθμούς. Τη σεζόν 2021–22, τερμάτισε στη 2η θέση, έναν βαθμό μπροστά από την Άρκα Γκντίνια και επέστρεψε στην Εκστρακλάσα για πρώτη φορά από τη σεζόν 2013–14.
Οπαδοί
Η Βίντζεφ έχει μια από τις μεγαλύτερες βάσεις οπαδών στην Πολωνία με κλαμπ οπαδών σε όλη τη χώρα. Ο μεγαλύτερος αντίπαλος της είναι η ΛΚΣ Λοτζ. Η Λέγκια Βαρσοβίας είναι επίσης μεγάλος αντίπαλος, που προκύπτει από το γεγονός ότι υπήρχαν συχνοί αγώνες τίτλου μεταξύ των δύο συλλόγων. Η ΓΚΣ Μπεουχάτουφ είναι ο τρίτος μεγαλύτερος αντίπαλος της Βίντζεφ. Οι οπαδοί τους διατηρούν φιλικές σχέσεις με οπαδούς των Ρουχ Χόζουφ, Ελάνα Τόρουν, ΚΚΣ 1925 Κάλις, Βίσλα Κρακοβίας και ΤΣΣΚΑ Μόσχας.
Εξωτερικοί σύνδεσμοι
Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1910
ΚΣ Κρακόβια (ποδόσφαιρο)
Η Κρακόβια (πολωνικά: Cracovia) είναι πολωνική ποδοσφαιρική ομάδα από την Κρακοβία. Αποτελεί μέλος του ομώνυμου αθλητικού συλλόγου. Ιδρύθηκε στις 13 Ιουνίου 1906. Είναι ένας από τους παλαιότερους ποδοσφαιρικούς σύλλογους που εξακολουθούν να υπάρχουν. Έδρα της ομάδας είναι το Στάδιο Γιούζεφ Πιουσούτσκι, χωρητικότητας 15.016 θεατών. Συμμετέχει στο Πρωτάθλημα ποδοσφαίρου Πολωνίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1906 Κατηγορία:Ποδοσφαιρικές ομάδες Πολωνίας
Ράδερφορντ Χαίηζ
Ο Ράδερφορντ Χαίηζ (Rutherford Birchard Hayes, 4 Οκτωβρίου 1822 - 17 Ιανουαρίου 1893) διετέλεσε 19ος πρόεδρος των Ηνωμένων Πολιτειών Αμερικής. Ανέλαβε την προεδρία στα χέρια του διαδεχόμενος του Οδυσσέα Γκραντ στις 4 Μαρτίου 1877.
Εξωτερικοί σύνδεσμοι
Κατηγορία:Πρόεδροι των ΗΠΑ
Άγιος Ηλίας Πύργου Ηλείας
''* Για συνώνυμους οικισμούς στην Ελλάδα δείτε το λήμμα: Άγιος Ηλίας (αποσαφήνιση)
Ο Άγιος Ηλίας Πύργου ή Λετρίνων είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 42 μέτρα.
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Ηλείας Κατηγορία:Δήμος Πύργου
Βαρθολομαίος Κονταρίνι
Ο Βαρθολομαίος Κονταρίνι (ιταλικά : Bartolomeo Contarini) ήταν Βενετός έμπορος ο οποίος παντρεύτηκε την Κιάρα Ζόρζι κι έγινε Δούκας των Αθηνών, ως αντιβασιλέας του ανήλικου γιου της, Φραγκίσκου Α΄ Ατσαγιόλι.
Ήταν γιος του φρούραρχου του Ναύπλιου Πριάμου Κονταρίνι. Πηγαίνοντας στην Αθήνα για επαγγελματικές υποχρεώσεις γνωρίζει την Κιάρα και παντρεύονται το 1453, λόγω όμως του ότι ήταν ήδη παντρεμένος δολοφόνησε πρώτα τη νόμιμη σύζυγο του. Οι κάτοικοι της Αθήνας δεν εμπιστεύονταν τους δύο αντιβασιλείς, και λόγω της δολοφονίας της πρώην συζύγου του Βαρθολομαίου και φοβούμενοι για την ζωή του νόμιμου διαδόχου Φραγκίσκου, κάλεσαν τον Οθωμανό σουλτάνο Μουράτ Β΄ να επέμβει. Ο Μουράτ πήρε στην Αδριανούπολη υπό την προστασία του τον Φραγκίσκο κι αναγνώρισε δούκα τον Φραγκίσκο Β΄ ο οποίος το πρώτο που έκανε ήταν να φυλακίσει την Κιάρα στα Μέγαρα και να την δολοφονήσει. Ο Κονταρίνι διαμαρτυρήθηκε στον Σουλτάνο ο οποίος κατέλαβε το Δουκάτο και το προσάρτησε οριστικά στην Οθωμανική επικράτεια.
Πηγές
Κατηγορία:Δούκες των Αθηνών Κατηγορία:Οικογένεια Κονταρίνι
Παραμεσημβρινός
Γενικά παραμεσημβρινός χαρακτηρίζεται εκείνος που βρίσκεται ή κινείται κοντά στον μεσημβρινό.
Βέβαια σήμερα η λήψη παραμεσημβρινού ύψους έχει περιορισθεί στο ελάχιστο λόγω της σημαντικής τεχνολογικής εξέλιξης των γνωστών συσκευών GPS.
Κατηγορία:Αστρονομική Ναυτιλία Κατηγορία:Ναυσιπλοΐα Κατηγορία:Ναυτική τέχνη
Λουζίνο
Το Λουζίνο (πολωνικά: Luzino, κασουβικά: Lëzëno, πρώην Lusin (1942-3), Freienau (1943-5): Lintzau) είναι χωριό του Πόβιατ Βεϊχερόβο, στο Βοεβοδάτο Πομερανίας της βόρειας Πολωνίας. Είναι η έδρα της Γκμίνα Λουζίνο. Απέχει περίπου 11 χλμ. νοτιοδυτικά του Βεϊχερόβο και 41 χλμ. βορειοδυτικά της πρωτεύουσας του βοεβοδάτου, Γκντανσκ. Βρίσκεται στην εθνοπολιτισμική περιοχή της Κασουβίας, στην ιστορική περιοχή της Πομερανίας.
Ιστορία
Το Λουζίνο ήταν ιδιωτικό εκκλησιαστικό χωριό του μοναστηριού στο Ζουκόβο, διοικητικά τοποθετημένο στο Πόβιατ Πουτσκ, στο Βοεβοδάτο Πομερανίας (1466-1772) του Στέμματος του Βασιλείου της Πολωνίας. Προσαρτήθηκε από το Βασίλειο της Πρωσίας στον πρώτο διαμελισμό της Πολωνίας το 1772. Μετά τον Α΄ Παγκόσμιο Πόλεμο, η Πολωνία ανέκτησε την ανεξαρτησία και τον έλεγχο του χωριού.
Κατά τη διάρκεια της γερμανικής κατοχής της Πολωνίας (Β΄ Παγκόσμιος Πόλεμος), οι κατακτητές πραγματοποίησαν εκτελέσεις αρκετών Πολωνών στο χωριό, ως μέρος του Ιντελιγκέντσακτιον. Ο ντόπιος Πολωνός διευθυντής σχολείου δολοφονήθηκε το Νοέμβριο του 1939, κατά τη διάρκεια των σφαγών στην Πιασνίτσα. Το 1940, οι κατακτητές πραγματοποίησαν επίσης απελάσεις Πολωνών, οι οποίοι μεταφέρθηκαν σε ένα προσωρινό στρατόπεδο διέλευσης στο Καρτούζι και στη συνέχεια απελάθηκαν στο Γενικό Κυβερνείο, στο ανατολικότερο τμήμα της κατεχόμενης από τους Γερμανούς Πολωνίας, ενώ τα σπίτια και οι φάρμες τους παραδόθηκαν στους Γερμανούς αποίκους ως μέρος της πολιτικής Lebensraum (Ζωτικός χώρος). Το 1942, οι Γερμανοί μετονόμασαν το χωριό σε Φράιναου (Freienau) και το 1943 σε Λίντσαου (Lintzau). Η γερμανική κατοχή έληξε το 1945 και το ιστορικό όνομα αποκαταστάθηκε.
Τροχιά
Τροχιά ενός κινητού λέγεται το σύνολο των σημείων - θέσεων από τα οποία διέρχεται κατά τον χρόνο της κίνησής του, ή απλούστερα, το σύνολο των διαδοχικών θέσεών του στο χώρο σε συνάρτηση του χρόνου. Ορίζεται δε ως γεωμετρικός τόπος ανάλογα με το σχήμα του οποίου χαρακτηρίζεται και η κίνηση του κινητού, ευθύγραμμη, καμπυλόγραμμη, κυκλική, ελλειπτική, παραβολική ή υπερβολική.
Λουζίνο
Παραπομπές
Κατηγορία:Χωριά της Πολωνίας Κατηγορία:Εγκλήματα πολέμου των Ναζί στην Πολωνία
Τροχιά
Η τροχιά ενός σώματος στην κλασική μηχανική συνήθως είναι καλά καθορισμένη και μπορεί να περιγραφεί και προς τις δυο διευθύνσεις του χρόνου με βάση καίρια χαρακτηριστικά του σώματος, όπως η ενέργειά του, το δυναμικό μέσα στο οποίο κινείται και οι δυνάμεις που του ασκούνται.
Ηράκλεια Φθιώτιδας
Για οικισμούς με το ίδιο όνομα, δείτε το λήμμα Ηράκλεια (αποσαφήνιση)
Ιστορία
Μέχρι το 1915, ονομαζόταν Μουσταφάμπεη.
Σε μικρή απόσταση από το χωριό συναντάται το φαράγγι του Ασωπού Φθιώτιδας, το οποίο είναι προσβάσιμο. Από την ίδια τοποθεσία ξεκινά το Μονοπάτι Σιδηροδρομικών, το οποίο αναπτύσσεται παράλληλα στο φαράγγι. Εξυπηρετούνταν από τον σιδηροδρομικό σταθμό Τραχίνα.
Εξωτερικοί σύνδεσμοι
Κατηγορία:Δήμος Λαμιέων Κατηγορία:Χωριά του νομού Φθιώτιδας
Διοκλής
Το όνομα Διοκλής μπορεί να αναφέρεται κάποιο από τα εξής πρόσωπα της μυθολογίας και της αρχαιότητας:
Ιστορικά πρόσωπα
Κατηγορία:Αποσαφηνίσεις ονομάτων
Ανθοχώρι Σελλών Ιωαννίνων
Για τον συνώνυμο οικισμό στο νομό Ιωαννίνων δείτε το λήμμα: Ανθοχώρι Μετσόβου
Το Ανθοχώρι είναι ημιορεινό χωριό της Δωδώνης στο νομό Ιωαννίνων.
Γεωγραφία - Ιστορία
Το Ανθοχώρι βρίσκεται στο δυτικό άκρο του νομού, κοντά στα όρια με τον νομό Θεσπρωτίας και ανήκει στα λεγόμενα χωριά της Λάκκας Σουλίου. Είναι κτισμένο στα όρη Σουλίου, στις βόρειες απολήξεις τους και σε υψόμετρο 400 μέτρων. Απέχει 32,5 χλμ. ΝΔ. των Ιωάννινων και απέχει 4 χλμ. Ν. από τον κόμβο Τύριας της Εγνατίας Οδού.
Ονομασία - Διοικητικά
Η παλιά ονομασία, μέχρι το 1955, ήταν Κόπρα και από το 1919 είχε συσταθεί κοινότητα Κόπρας η οποία υπαγόταν στην τότε επαρχία Παραμυθιάς. Σύμφωνα με το σχέδιο Καλλικράτης αποτελεί τη τοπική κοινότητα Ανθοχωρίου που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 79 κατοίκους Η κοινότητα είναι χαρακτηρισμένη ως αγροτικός ημιορεινός οικισμός, με έκταση 5,440 χμ² (2011).
Πηγές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Διακήρυξη Μπάλφουρ
μικρογραφία| Ο Μπάλφουρ και το κείμενο της δήλωσης. Η Διακήρυξη Μπάλφουρ του 1917 είναι μια ανοικτή επιστολή που χρονολογείται από τις 2 Νοεμβρίου 1917 και υπογράφηκε από τον Άρθουρ Μπάλφουρ, τον Βρετανό Υπουργό Εξωτερικών. Απευθύνεται στο Λόρδο Λάιονελ Ουόλτερ Ρόθτσιλντ (1868-1937), εκπροσώπηση της βρετανικής εβραϊκής και οικονομικής κοινότητας του σιωνιστικού κινήματος, με σκοπό την αναμετάδοση.
Η δήλωση δημοσιεύτηκε στους Τάιμς στις 9 Νοεμβρίου, στο ένθετο " Παλαιστίνη για τους Εβραίους. Επίσημη συμπάθεια. "
Με την επιστολή αυτή, το Ηνωμένο Βασίλειο τάσσεται υπέρ της ίδρυσης εβραϊκού κράτους στην Παλαιστίνη. Η δήλωση αυτή θεωρείται ως ένα από τα πρώτα βήματα στη δημιουργία του κράτους του Ισραήλ. Πράγματι, η υπόσχεση που περιέχει θα εφαρμοστεί κατά τη διάσκεψη του Παρισιού (1919), πριν από τη διάσκεψη του Σαν Ρέμο (Απρίλιος 1920), κάτι που επιβεβαιώθηκε από τη Συνθήκη των Σεβρών (Αύγουστος 1920).
Παραπομπές
Κατηγορία:Ιστορία της Παλαιστίνης Κατηγορία:Ιστορία του Ισραήλ Κατηγορία:Pages with unreviewed translations
Βαρούνα
thumb|right|280px|Ο Βαρούνα επί της Μακάρας
Ο Βαρούνα είναι μία από τις μεγαλύτερες θεότητες του Βεδικού Πανθέου. Θεωρείται ο σημαντικότερος θεός των Ασούρα ή Αντίτια. Είναι ο κυβερνήτης του Ουράνιου βασιλείου, "Βασιλεύς και Θεός", των θαλασσών και των ωκεανών, υπέρτατος φύλακας της ηθικής τάξης (νόμου) του σύμπαντος κόσμου, παντογνώστης και μέγας κριτής των ανθρωπίνων πράξεων. Συνήθως εμφανίζεται να κρατάει δίχτυ και να ιππεύει το θαλάσσιο τέρας, τη Μακάρα.
Στοιχεία
Το όνομα του Βαρούνα αναφέρεται σε χεττιτικό διπλωματικό έγγραφο του 1380 π.Χ., το οποίο διασώθηκε σε αντίγραφα γραμμένα στην ακκαδική γλώσσα που ανευρέθηκαν το 1906 στα ερείπια της αρχαίας Χαττούσα, στο σημερινό Μπογάζκιοϊ της Τουρκίας. Σε αυτό το έγγραφο, το οποίο συντάχτηκε από τα βασίλεια των Χετταίων και των Μιταννί, λαμβάνονται από τους συμβαλλόμενους βασιλιάδες όρκοι σε μια σειρά από ινδοάριους θεούς στους οποίους συγκατελέγεται σε περίοπτη θέση ο Βαρούνα.
Σύμφωνα με τη μυθολογία των Ινδοαρίων, ο Βαρούνα ήταν, μαζί με τον Μίτρα, ο σπουδαιότερος από τους οκτώ γιους της θεάς Αντίτι, τους λεγόμενους Ασούρα ή Αντίτια. Αναφέρεται ως βασιλιάς και κυρίαρχος του σύμπαντος που εποπτεύει τα πάντα από την ουράνια κατοικία του καθώς και ως προστάτης (από κοινού με τον Μίτρα) της Ρίτα, δηλαδή της παγκόσμιας τάξης. Ως αυστηρός κριτής και άγρυπνος φύλακας των ηθικών νόμων είναι υπεύθυνος για την τιμωρία των αμαρτωλών και τη λύτρωση των μετανοούντων. Πηγή της κυριαρχίας του είναι η μυστική δύναμη της γνώσης. Σύζυγός του ήταν η Βαρούνι (γνωστή επίσης και ως Μαδά ή Σουρά), θεά των ποτών που προέρχονταν από ζύμωση.
Στον μεταγενέστερο ινδουισμό η θέση του υποβαθμίζεται και ο ίδιος αναφέρεται με διάφορες ιδιότητες όπως θεός των υδάτων και φύλακας της Δύσης, αλλά και ως θεός του σκότους, ενώ αργότερα εξαφανίζεται.
Βιβλιογραφία
Κατηγορία:Ινδουισμός Κατηγορία:Ζωροαστρισμός Κατηγορία:Θεότητες του θανάτου Κατηγορία:Θεότητες του Κάτω Κόσμου
Κυτταρικός πυρήνας
Ο πυρήνας είναι συνήθως το μεγαλύτερο οργανίδιο ενός κυττάρου. Έχει, συνήθως, σχήμα σφαιρικό ή ωοειδές και αποτελεί το κέντρο ελέγχου του κυττάρου. Εκεί βρίσκεται το γενετικό υλικό (DNA) στο οποίο είναι καταγραμμένες οι πληροφορίες για όλα τα χαρακτηριστικά του οργανισμού. Ο πυρήνας ελέγχει, επίσης, τις κυτταρικές δραστηριότητες. Περιβάλλεται από διπλή μεμβράνη (πυρηνική) με ανοίγματα (πόρους), μέσω των οποίων γίνεται ανταλλαγή μορίων μεταξύ του πυρήνα και του υπόλοιπου κυττάρου. Τα περισσότερα σωματικά κύτταρα έχουν έναν απλό πυρήνα, μερικά, όπως τα ερυθροκύτταρα δεν διαθέτουν πυρήνα (απύρηνα), ενώ άλλα, όπως αυτά που αποτελούν τις σκελετικές μυϊκές ίνες, έχουν περισσότερους από έναν (πολυπύρηνα).
Ευκαρυωτικοί και Προκαρυωτικοί οργανισμοί
Ο πυρήνας αποτελεί το κριτήριο με το οποίο διαχωρίζονται οι οργανισμοί σε προκαρυωτικούς και ευκαρυωτικούς. Η παρουσία του πυρήνα είναι η αναγκαία και επαρκής συνθήκη ώστε να ονομαστεί ένα οργανισμός ως ευκαρυωτικός, ενώ η απουσία του χαρακτηρίζει τους προκαρυωτικούς οργανισμούς. Η κατηγορία των ευκαρυωτικών οργανισμών περιλαμβάνει όλους τους πολυκύτταρους οργανισμούς, καθώς μόνο τα ευκαρυωτικά κύτταρα μπορούν να συνεργαστούν ώστε να δημιουργηθούν οργανισμοί με περισσότερα του ενός κύτταρα. Όλα τα ζώα, τα φυτά, οι μύκητες (πολυκύτταροι και μονοκύτταροι) και τα πρωτόζωα ανήκουν στην παραπάνω κατηγορία. Η δημιουργία πυρήνα ήταν απαραίτητη για τους πολυκύτταρους οργανισμούς ώστε να προστατευτεί το DNA τους, από τις διάφορες φθορές που θα μπορούσε να υποστεί.
Αντίθετα, προκαρυωτικοί οργανισμοί είναι τα βακτήρια, που δεν έχουν πυρήνα ούτε μεμβρανώδη οργανίδια, χαρακτηριστικά που απαντώνται αποκλειστικά στα ευκαρυωτικά κύτταρα. Το βακτηριακό DNA είναι ένα δίκλωνο κυκλικό μόριο, που δεν περιβάλλεται από μεμβράνη ώστε να σχηματιστεί πυρήνας. Το μόριο αυτό βρίσκεται σε μια συγκεκριμένη περιοχή του κυτταροπλάσματος που ονομάζεται πυρηνοειδές ή πυρηνική περιοχή. Συχνά συνδέεται με την κυτταρική μεμβράνη ώστε να σταθεροποιηθεί περαιτέρω.